– Vi har vunnet fram med våre argumenter om at fangsten er vitenskapelig basert og bærekraftig, sier Klepsvik. En rekke land protesterte kraftig da Norge tok opp igjen hvalfangst i 1993, få år etter at Den internasjonale hvalfangstkommisjonen (IWC) vedtok et moratorium mot all kommersiell fangst av hval. Amerikanske diplomater har også merket seg at norsk hvalfangst ikke lenger påkaller samme internasjonal oppmerksomhet som før.